तापस्थापी
तापस्थापी ( = ताप स्थापित करने वाली युक्ति / थर्मोस्टैट) एक ऐसी युक्ति है जो किसी तंत्र के तापमान को एक निश्चित तापमान के आसपास नियत बनाए रखने में सहायक होती है। तापस्थापी, यह कार्य तापक और शीतलक उपकरणों को आवशयकतानुसार चालू या बन्द करके करता है, या वांछित तापमान बनाये रखने के लिए ऊष्मा-स्थानान्तरण-द्रव के प्रवाह को आवश्यकतानुसार नियमित करके करता है। उदाहरण के लिए, द्विधातुक पट्टी (बाईमेटैलिक स्ट्रिप) का उपयोग करके किसी प्रणाली (जैसे, कपड़ाअ प्रेस करने की इस्तरी) का ताप एक नियत बिन्दु पर बनाए रखा जा सकता है। तापस्थापी किसी तापक और शीतलक तंत्र की एक नियंत्रण इकाई या एक हीटर या वातानुकूलक का एक घटक हिस्सा हो सकता है। तापस्थापी कई तरह से बनाया जा सकता है और तापमान को मापने के लिए विभिन्न प्रकार के संसूचकों (डिटेक्टर्स) का उपयोग कर सकता है। पहला विद्युत कक्ष तापस्थापी 1883 में वारेन एस. जॉनसन द्वारा आविष्कृत किया गया था। सामान्य स्ंसूचक तकनीकों में शामिल हैं: द्विधात्वीय तकनीक या विद्युतीय संवेदक विस्तारित मोम गुटिकायें विद्युतीय ऊष्मक और अर्धचालक उपकरण विद्युतीय तापयुग्म (थर्मोकपल) ऊष्मातापीय उत्सर्जक वॉल्व (TRV) पुरानी तकनीकों में पारा तापमापी शामिल थे, जिनके साथ कांच के द्वारा सीधे इलेक्ट्रोडों को लगाया जाता था जिससे एक निश्चित तापमान होते ही पारे के साथ संपर्क कट जाता था। इनकी परिशुद्धता लगभग १ डिग्री सेल्सियस थी। यह तब निम्नलिखित का उपयोग करके तापक और शीतलक उपकरण को नियंत्रित कर सकता है: प्रत्यक्ष यांत्रिक नियंत्रण विद्युतीय संकेत न्यूमेटिक संकेत